User:Nikola Popovski/ФК Ренџерс

ФК Ренџерс

Ренџерс е фудбалски клуб со седиште во Глазгов,Шкотска и се натпреварува во Шкотската Премиер Лига.Клубот го нарекуваат “the Gers,Teddy Bears”и Лајт Блуз(Light Blues),a неговите навивачи се познати како “плави носови”(bluenoses).Познат е под името Глазгов Ренџерс,иако зборот Глазгов не е дел од официјалното име на клубот.Клубот е регистриран како Фудбалски клуб Ренџерс доо.Своите натпревари ги игра на стадионот Ајброкс со капацитет од 51 082 седишта,кој се наоѓа во југо-западен Глазгов.

Ренџерс има освоено 54 лигашки титули,повеќе титули во прва лига од било кој друг клуб на светов.Имаат освоено 27 титули во Шкотскиот Лига Куп,повеќе од било кој друг шкотски клуб, и 33 титули во Шкотскиот Куп.Во 1961 г. Ренџерс стигна до финалето на Европскиот Куп на Победниците на Куповите,со што стана првиот британски клуб што стигнал до финале во европските клупски натпреварувања.Тие го освоија Купот на Победниците на Куповите во 1972 година,откако во 1961 и 1967 г.на два пати губеа во финалето,а истото се случи и во 2008 г. во рамките на финалето на Купот на УЕФА.Се проценува дека 130 000 навивачи на Ренџерс отпатуваа за Манчестер(каде што се играше финалето меѓу Зенит и Ренџерс во 2008 г.),иако повеќето од нив немале билети за натпреварот.

Традиционално,клубот ужива поддршка и се идентификува со протестантите и Унионистичката заедница од Шкотска,како и со Унионистичката заедница во Северна Ирска.Во поголемиот дел од нивната историја,Ренџерс е во жестоко ривалство со градскиот противник Селтик. Двата клуба се познати под името Олд Фирм(Old Firm). Историја

Основање и рани години

Четворицата основачи на Ренџерс:браќата Мојсеј и Питер МекНил,Питер Кемпбел и Вилијам МекДет се сретнаа во 1872 г. и ја именуваат нивната екипа по англиски рагби клуб откако го виделе името во книга.

Во мај истата година се одигра и првиот натпревар на терените на паркот Глазгов Грин,кој што заврши пријателски 0-0 против Фк Каландер.Истата година се одигра само уште еден пријателски натпревар против екипата на Клајд(не е денешниот Клајд),што заврши со победа на Ренџерс од 11-0,на кој тие дебитираа во спортска опрема со плава боја. Официјалното основање на Ренџерс е во 1873 година,кога се одржа првото годишно собрание,при што е избрано раководството на клубот.Во првата сезона сите натпревари беа пријателски,бидејќи клубот го пропушти  крајниот рок  за членство во Шкотската фудбалска федерација и поради тоа не учествуваше во првиот  Шкотски куп.До 1876 г. Ренџерс во своите редови го имаше првиот фудбалер што доби повик да заигра за шкотската репрезентација кога Мојсеј МекНил дебитираше на натпреварот против Велс,а до 1877 г. клубот стигна до првото финале во Шкотскиот куп.Првиот Олд Фирм натпревар се одигра во 1888 г. во годината кога се формира Селтик.Ренџерс ја загуби таа пријателска средба со 5-2 од тим што во главно беше составен од позајмени играчи на Фк Хибернијан.

Во 1890-91 г. започна Шкотската фудбалска лига,а Ренџерс беше еден од првите десет членови.Во тоа време клубот ги играше натпреварите на првиот стадион Ајброкс.Првиот лигашки натпревар ,Ренџерс го одигра на 16 август 1890 г. против екипата на Хартс и го доби во своја корист со 5-2.Сезоната ја завршија на делба на првото место со ист број на бодови како и  Думбартон,по што на Кеткин Парк се одигра плеј-оф натпревар  за да се одлучи кој ќе биде шампион.Натпреварот заврши 2-2 и за прв и последен пат во историјата,титулата беше поделена.Тоа за Ренџерс е првата од рекордните 54 лигашки титули.Во 1894 г. клубот го освојува првиот трофеј во Шкотскиот куп со победата од 3-1 во финалето против Селтик.До крајот на векот,Ренџерс освои две титули во првенството и три титули во купот.

Годините на Страт

Сезоната 1919/20 го навести почетокот на нова ера за Ренџерс,при што менаџерот Вилијам Вилтон и неговиот помошник Вилијам Страт се најзаслужни за доминацијата на клубот,која траеше се до почетокот на Втората светска војна во 1939 година.Смртта на Вилијам Вилтон ја засени серијата од 31 победа на 42 натпревари и 106 постигнати голови во сезоната.Откако ја презема функцијата тренер,Вилијам Страт го водеше Ренџерс до уште 14 титули пред да избувне војната.Овој период е значаен и за бројот на гледачи.На 2 јануари 1939 г. на традиционалниот новогодишен Олд Фирм натпревар, којшто го доби Ренџерс,присуствуваа 118 567 навивачи,со што беше срушен рекордот на британските лиги.

Седумдесеттите години

Трагедијата на Ајброкс во 1971 г. го засени тоа што во голема мера се случуваше на теренот во раните седумдесетти години.На 2 јануари 1971 г. во последните минути од новогодишниот Олд Фирм натпревар,Џими Џонстон постигна гол за Селтик.По само неколку секунди Ренџерс израмни преку Колин Стеин. Како што масата од 80 000 луѓе излегуваше од стадионот, многумина паднаа на скалите на крајот од теренот од стадионот Копланд Роуд,при што од задушување загинаа 66 лица.Првично се мислеше дека фановите на Ренџерс го предизвикаа инцидентот, трчајќи назад кон скалишниот простор по постигнувањето на израмнувачкиот погодок.Сепак,подоцнежната истрага откри дека најверојатно метежот се случи десет минути по завршувањето на натпреварот и дека е предизвикана од некој што паднал на скалите.По несреќата се одигра хуманитарен натпревар за собирање на средства за семејствата на жртвите.Натпреварот на стадионот Хемпден Парк меѓу заедничкиот тим од фудбалери на Ренџерс и Селтик и националниот фудбалски тим на Шкотска го проследоа 81 405 фанови. Во 1972 г. Ренџерс го победи Фк Динамо Москва и го освои Купот на Победниците на Куповите ,што претставува нивен единствен трофеј во некое европско натпреварување.Капитенот Џон Грег го прими трофејот во мала просторија во склоп на стадионот Камп Ноу поради влегување на фановите на Ренџерс на теренот.

Девет по ред

Ренџерс има освоено девет последователни титули во првенството,од сезоната 1988/89 до сезоната 1996/97.Со ова достигнување,клубот го израмни рекордот на Селтик.Првите три титули од оваа серија, ги освои под раководство на Грем Сунес, а останатите шест кога тренер беше Волтер Смит.

Дик Адвокат

Во 1998 г. Адвокат ја прифати понудата на претседателот на Ренџерс Дејвид Мареј и стана новиот тренер на клубот.Тој е првиот странски тренер на Глазгов Ренџерс и само десеттиот во историјата на овој тим.

Сезоната 1997/98 беше последната од седумтте сезони на Волтер Смит на кормилото на Ренџерс и за прв пат во 12 години клубот не освои ни еден трофеј.Долгогодишните фудбалери на тимот кои освоија девет последователни првенства го напуштија клубот,меѓу кои беа Али МекКоист,Ијан Дурант,Енди Горам и Стјуарт МекКол.Претседателот Дејвид Мареј инвестираше големи суми на пари во тимот.Скапо платените засилувања како Џовани ван Бронкхорст,Артур Нуман и Андреј Канчељскис беа меѓу првите донесени играчи во тимот на Адвокат,кој се обиде да ја врати титулата во шкотското првенство.

Во првата своја сезона во клубот,Адвокат ја освои тројната круна(Премиер Лига,Куп и Лига Куп).На 2 мај 1999 г. Ренџерс ја осигура титулата во првенството со победата против Селтик на стадионот Селтик Парк со двата гола на Нил МекКен и голот од пенал на Јерг Алберц.Истата година клубот имаше безначаен настап во Купот на Уефа. Следната сезона ја освои рекордната 21 титула во шкотската Премиер Лига,како и трофејот во шкотскиот Куп.Адвокат го водеше тимот во Лигата на Шампионите,откако ја победи Парма(освојувач на Европскиот Куп на Победниците на Куповите) во 3-тото квалификациско коло.Според ждрепката Ренџерс се најде во друштво на Баерн Минхен, ПСВ Ајндховен и Валенсија, но испадна во групната фаза.Потоа во Купот на УЕФА,клубот загуби од Борусија Дортмунд по изведувањето на пенали(во Лигата на Шампионите Ренџерс се пласираше на третото место во групата, со што го продолжи настапот во 1/16-финалето од Купот на УЕФА).

Третата сезона на Адвокат на чело на Ренџерс беше помалку успешна.Иако клубот инвестираше во тимот,донесувајќи го Торе Андре Фло за рекордни 12 милиони фунти,не успеа да освои ниеден трофеј,бидејќи Селтик под раководство на новиот тренер Мартин О’Нил,ја освои тројната круна.Во Европа,Ренџерс се квалификуваше за Лигата на Шампионите втора сезона по ред,откако помина две квалификациски кола.За противници во групата ги доби Штурм Грац,Галатасарај и Монако.По добрите резултати против Штурм и Монако,клубот не успеа да се квалификува следната фаза од натпреварувањето поради гол-разликата и заврши трет во групата позади Галатасарај.Потоа Ренџерс изгуби и во Купот на Уефа од германски Кајзерслаутерн со севкупни 3-0.

Во својата последна година на клупата Адвокат ги водеше Шкотите до 1/8-финалето од Купот на УЕФА во сезоната 2001/02.Тој на 12 декември 2001 г. даде отказ на тренерската функција,откако Селтик беше првопласиран на првенствената табела со 12 бодови предност. Алекс МекЛиш беше назначен за негов наследник,а Адвокат доби нова функција како генерален менаџер на клубот и истовремено ја водеше Холандската репрезентација.Подоцна истата година,Дик Адвокат целосно си замина од клубот од Ајброкс.

Алекс МекЛиш

На 11 декември 2001 г. МекЛиш стана тренер на Ренџерс и во почетокот соработуваше со Дик Адвокат.Се чини МекЛиш ја подобри играта на тимот,која беше под очекувањата под водство на Адвокат.Тој брзо донесе успех во клубот и во својата прва сезона ги освои шкотскиот Куп и Лига Купот,но битката за титулата во првенството беше изгубена уште пред неговото доаѓање.Во негова прва целосна сезона на кормилото, Алекс МекЛиш стана шестиот тренер на Ренџерс што ја освоил тројната круна.Клубот ја освои 50-тата лигашка титула на гол-разлика во последното коло.

Во летото 2003 г. поради влошувањето на финансиската состојба, многумина од најдобрите фудбалери го напуштија клубот.Селтик лесно ја освои лигашката титула во сезоната 2003/04,а Ренџерс не успеа да освои ниеден трофеј.

Кон крајот на сезоната 2004/05, играчите Жан Алан Бумсонг и Дадо Пршо,кои направија трансфери според Босмановото правило,му ја вратија на Ренџерс надежта за повторно враќање на титулата од витрините на Селтик.Тимот на МекЛиш ја освои титулата во 2005 г. во последното драматично коло,исход што не се очекуваше премногу ако се земе во предвид предноста на Селтик од 5 бода на само четири кола до крајот.Поразот на Селтик од Мадервел на Фир Парк и победата на Ренџерс придонесоа хеликоптерот да го смени правецот на летање кон Леит Граунд, за да му го донесе на Ренџерс трофејот од шкотската Премиер Лига.

По овој успех,МекЛиш и Ранџерс влегоа во првенството во сезоната 2005/06 како фаворити за да ја одбранат шампионската титула.По очекуваниот старт на сезоната,вклучувајќи и победа над Селтик,во периодот меѓу септември и октомври, Ренџерс влезе во серија на лоши резултати,во која дојде до клупски рекорд од десет натпревари без пораз.Сепак,десетиот натпревар од оваа серија кој заврши 1-1 против екипата на Интер во Лигата на Шампионите,го одведе Ренџерс во 1/8-финалето од ова натпреварување.Иако во следната фаза изгубија од Виљареал поради правилото гол во гости,клубот стана првиот шкотски тим што стигнал толку далеку во ова натпреварување,а воедно и првиот шкотски тим што ја поминал групната фаза од Лигата на Шампионите.

На 9 февруари 2006 г.претседателот Дејвид Мареј објави дека МекЛиш си заминува од клубот по крајот на сезоната.Подоцна беше објавено дека негов наследник ке биде Пол Ле Ген,поранешен тренер на Олимпик Лион.

Пол Ле Ген

Пол Ле Ген го замени Алекс МекЛиш по сезоната 2005/06.

Сезоната започна лошо за клубот со голем број на порази и нерешени резултати против екипите од долниот дел на табелата,вклучувајќи го и поразот во Лига Купот од Сент Џонстон,членот на Првата Дивизија.Селтик имаше голема предност на врвот на табелата,додека Ренџерс се бореше за второто место со Хартс и Абердин.Првиот Олд Фирм натпревар во сезоната заврши со победа на Келтите од 2-0,а вториот на Ајброкс заврши 0-0.

Во Купот на Уефа,Ренџерс стана првиот шкотски тим што се квалификува меѓу последните 32 екипи откако се воведени групи во ова натпреварување,завршувајќи прв во неговата група без ниеден пораз.

Во текот на сезоната се слушаа гласини за дисхармонијата во Ренџерс меѓу шкотските и странските фудбалери.Играчите,меѓу кои и капитенот Бери Фергусон,не го одобруваа строгиот став на Ле Ген околу дисциплината.На 4 јануари 2007 г. се објави дека французинот го напушта клубот по заедничка согласност.

Враќањето на Волтер Смит

На 10 јануари 2007 г. Волтер Смит повторно се врати во екипата како шеф на стручен штаб,со Али МекКоист како негов прв помошник и Кени МекДовол како тренер на првиот тим. Истата сезона Ренџерс продолжи во Купот на УЕФА откако испадна од Лигата на Шампионите.Клубот стигна до финалето,откако на патот до таму ги победи Панатинаикос,Вердер Бремен,Спортинг Лисабон и Фиорентина.Во финалето изгубија со 2-0 од тимот на Зенит од Санкт Петерсбург,кој беше преводен од поранешниот тренер на Шкотите Дик Адвокат.Полицијата од Манчестер објави видео материјали од пресметка во центарот на градот(централната бизнис област во Манчестер)по поразот, меѓу навивачите на Ренџерс и полицијата,која возраќа на нападите со пендреци и кучиња.

Во сезоната 2008/09 Ренџерс стартуваше под очекувањата во Лигата на Шампионите,откако изгуби уште на стартот во квалификациското коло од Каунас од Литванија.Неуспехот да се пласира во групната фаза од Лигата на Шампионите го чинеше клубот загуба од 3,9 милиони фунти за шест месеци до декември 2009 година.Во март,управата одлучи на персоналот во клубот да му понуди опција за технолошки вишок,со цел да ги намали трошоците.И покрај изедначената битка за трофејот.Ренџерс успеа да стигне до својата  52-та лигашка титула во последното коло,по изедначената борба за трофејот.Со овој успех,клубот автоматски влезе групната фаза на Лигата на Шампионите за следната сезона.Тимот од Глазгов го освои Шкотскиот Куп по 33-ти пат по победата над Фалкирк во финалето со 1-0,со што ја двојната круна. На почетокот на сезоната 2009/10,клубот мораше да отпушти неколку фудбалери поради зголемување на трошоците и немањето финансии да се потпише со нови засилувања.По разочарувањето во Лигата на Шампионит,каде што освоија само 2 бода во групната фаза,клубот направи профит од 13 милиони фунти на крајот од годината и стигна до петтото последователно финале од шкотскиот Лига Куп,играјќи против Сент Мирен.По исклучувањето на еден фудбалер во двете страни,Ренџерс го доби финалето со голот на Кени Милер во второто полувреме.

На 25 април 2010 г. Ренџерс ја одбрани титулата во првенството на три кола до крајот,со победата над Хибернијан од 1-0 со голот на Кајл Леферти.Тие ја освоија 53-та титула во првенството и  повторно автоматски влегоа во групната фаза на Лигата на Шампионите за следната сезона. Кон крајот на сезоната,Волтер Смит објави дека престојната нова сезона ке биде негова последна како менаџер на Ренџерс и дека намера му е да го заменат Али МекКоист и асистентот Кени МекДовол.Смит изјави:”Целосно сум посветен во тренирањето на екипата за следната сезона,но кога ќе дојде крајот на сезоната цврсто верувам дека Али и Кени ќе направат одлична работа и ме радува тоа што сите во клубот го делат истото мислење.”

Во сезоната 2010/2011,во групната фаза од Лигата на Шампионите Ренџерс се најде во група со Бурсаспор, Валенсија и Манчестер Јунајтед и заврши на третото место позади Манчестер Ј. и Валенсија.

На 24 февруари 2011 г. Ренџерс стигна до 1/8-финалето од Европа Лигата,откако го победи Спортинг Лисабон со правилото гол во гости.Следен противник им беше ПСВ Ајндховен,кој го исфрли шкотскиот тим од натпреварувањето со вкупен резултат 1-0,откако на 17 март победи со 1-0 на Ајброкс.Три дена подоцна Смит го предводеше Ренџерс до победа во финалето на Лига Купот против Селтик.

На 6 мај 2011 г. Дејвид Мареј го продаде својот пакет акции во клубот(85,3 проценти) на Wavetower limited за една фунта.Watetower limited е во сопственост на компанијата Liberty Capital,чиј претседател е бизнисменот Крег Вајт,верен навивач на клубот.

На 15 мај 2011 г. по победата над Килмарнок од 5-1,Ренџерс ја освои третата последователна титула.

Али МекКоист

На почетокот на јуни 2011 г. Али МекКоист е поставен за нов тренер на Ренџерс.Првиот натпревар на МекКоист на кормилото на клубот заврши нерешено 0-0 против тимот на Хартс.Ренџерс изгуби од шведскиот тим Малме во третото квалификациско коло од Лигата на Шампионите со вкупен резултат 2-1.Потоа Ренџерс изгуби и од словенечки Марибор со вкупни 3-2 во рамките на квалификациското коло од Европа Лигата. Во сезоната 2011/2012 во првиот Олд Фирм натпревар,а воедно и прво дерби за МекКоист на клупата, Ренџерс на домашен терен победи со 4-2.Меѓутоа, загубија од Фалкирк во Лига Купот.

Бои и грб

Бои и фудбалска опрема

Клупските бои на Ренџерс се азурно плава,бела и црвена.Меѓутоа,во првите 48 години од постоењето на клубот,играчите настапуваа во обични светло-плави домашни дресови.Единствен исклучок има во период од 4 години,од 1879 година, кога клубот носеше бел дрес со светло плави линии.На домашен терен Ренџерс секогаш настапува во азурно плав дрес(често со бели или црвени линии),традиционално во комбинација со бели шорцеви(често со азурно плави или црвени линии) и црни долги чорапи со црвен ластик.Црните долги чорапи за прв пат беа вклучени во 1883 г. и се носеа 5 сезони пред да исчезнат на период од 8 години,но повторно станаа составен дел од спортската опрема од 1896 па наваму.Кога ластиците се додадоа на чорапите во 1904 година, тоа почна се повеќе да личи на денешната опрема на Ренџерс.Понекогаш кога се игра на домашен терен се менуваат шорцевите и чорапите,црните долги чорапи се заменуваат со бели или комбинацијата од  бели шорцеви и црни долги чорапи во замена со азурно-плави шорцеви и чорапи. Основниот дизајн на гостинските дресови на клубот се промени многу повеќе отколку традиционалните домашни.На нив доминираа белата и црвената боја,иако црната и светло плавата боја ги имаше во голема мера.

Во последниве години,Ренџерс го претстави третиот комплет фудбаласка опрема.Овој комплет најчесто се носи кога се совпаѓаат првите и вторите комплет дресови на противниците и тие се состојат од комбинација од  бела,црвена,црна,светло-плава како и плава боја.

Грб

Моментално Ренџерс има два различни клупски грбови.Свитканиот грб,што ги претставува буквите RFC кои се поклопуваат едни со други,се користи уште од формирањето на клубот во 1872 г. и за прв пат се воведе на дресовите на клубот во 1968 г.Грбот се менуваше неколку пати во 1990-тите години.По успешната сезона 2002/03, во која Ренџерс ја освои педесеттата лигашка титула и тројната круна,се одлучи над грбот да се додадат 5 ѕвезди,една за секоја десетта титула во лигата. Кружниот грб се усвоиво 1959 г. и се состои од лав што стои со испружени шепи нацртан на стара фудбалска топка и мотото на клубот Подготвени(Ready),што во 1966 г. се скрати од Aye Ready(значи Секогаш Подготвени “Always Ready” на шкотски дијалект).Овој грб најчесто се употребува на клупските навивачки реквизити и од страна на медиумите.

Спонзори и производители на фудбалска опрема

Клубот имаше пет главни спонзори на дресовите.Tennent’s е мометално главен спонзор на Ренџерс и како дел од договорот неговото лого се наоѓа на предната страна на дресовите и на голем број други реквизити.Во 1984 г. потпиша три годишен договор со шкотската фирма за прозорци со двојна стаклена изолација CR Smith и така стана првиот спонзор со лого на дресовите на клубот.CR Smith имаше сличен договор и со Селтик.На крајот од овој договор,пиварата Scottish & Newcastle им понуди услови за договор на двата Олд Фирм клубови за да стане нивен нов спонзор.Договорот предвидуваше Ренџерс да го носи логото на McEwan’s Lager на своите дресови,а Селтик логото на Harp Lager.Меѓутоа,Селтик го одби договорот,а Ренџерс го потпиша во 1987 г. и со тоа започна 12-годишната соработка со пиварата(компанија за алкохолни пијалоци).Клубот го носеше предвиденото лого на предната страна од дресовите на сите натпревари за време на периодот “девет по ред”,освен на два натпревари.Кога играше против Оксер и Стразбур во сезоната 1996/97 во Лигата на Шампионите и подоцна во Купот на Уефа,шкотскиот тим на своите дресови го носеше логото на Center Parcs,поради забраната во Франција за рекламирање на алкохолни пијалоци.Во 1999 г. двата Олд Фирм клубови потпишаа заеднички договор со компанијата за телекомуникации NTL(Arqiva).Четири-годишниот договор вреден 13 милиони фунти заврши во летото 2003 г.

Ренџерс потпиша договор со Карлинг(Carling) и тоа претставуваше втор договор со Селтик за заеднички спонзор.Договорот се објави на 3 јануари 2003 г. и стапи во сила на почетокот од сезоната 2003/2004.Првично се потпиша на 3 години и вредеше 12 милиони фунти.На 21 јули 2005 г. истиот истече и се потпиша нов 5-годишен во вредност од 18 милиони фунти,но со значителни бонуси кои клубовите ке ги добијат ако ги исполнат целите.Договорот се покажа како профитабилен,отако Ренџерс и Селтик влегоа во осминафиналето од Лигата на Шампионите,а клубот од Ајброкс во 2008 г. влезе и во финалето од Купот на УЕФА.На 3 февруари 2010 година,двата најголеми шкотски клубови објавија дека постигнале 3-годишен договор за спонзорство со Tennents’brewery.Договорот е во вредност од околу 1,5 милиони фунти по сезона за секој од клубовите. Клубот имаше склучено договор со само пет производители на фудбалски опрема.Англиската компанија за спортска опрема Умбро беше првата чие лого се најде на дресовите на Ренџерс во 1978 г.Адмирал произведуваше во 1990 година,но само еден комплет опрема.Во 1992 г. германската компанија Адидас соработуваше со клубот,потоа американската компанија Најк во 1997 година и италијанскиот производител Диадора во 2002 година,пред Умбро повторно да постигне договор во 2005 г.

Сопственост и финансии

Во периодот меѓу 1988 г. и 2011 г. шкотскиот магнат со челик Дејвид Мареј беше сопственик на клубот,откако го купи за 6 милиони фунти. По долгите преговори за преземање на клубот, на 6 мај 2011 г. шкотскиот бизнисмен Крег Вајт го купи за една фунта.Причината за толку мала сума беше големиот долг на Ренџерс од околу 22 милиони фунти,како и случајот со неплатен данок што доведе до цифра од над 55 милиони фунти.Можно е Ренџерс да банкротира,ако го загуби најголемиот случај против владиното одделение HM Revenue and Customs во врска со неплатениот данок,кој изнесува 49 милиони фунти.

Олд Фирм и национализмот

Најголем ривал на Ренџерс е Селтик,кој исто така е со седиште во Глазгов.Двата клубови се познати како Олд Фирм.Ренџерс традиционално го поддржуваат протестантите,додека Селтик ужива огромна поддршка во католичката заедница.Кон крајот на 19-тиот век,многу имигранти дојдоа во Глазгов од Ирска,во време на значително анти-католичко и анти-ирско расположение во Шкотска.Дури и пред основањето на Селтик во 1888 година,Ренџерс беше близок со Портокаловата институција ”Orange Order”(протестантска братска организација) и со масоните.До почетокот на 20-тиот век,католичките фудбалери беа замолени да го напуштат клубот. Селтик победи во првото Олд Фирм дерби и оттогаш до денес се одиграа приближно околу 400 натпревари. Овие дерби натпревари изобилуваа со монгу напади и смртни случаи.Група активисти,што го набљудува движењето на навивачите ,извести дека приемот во болниците  за време на викендите кога се игра Олд Фирм дербито се зголемил за девет пат повеќе од вообичаеното.Новинарот Френклин Фоер истакна дека во периодот од 1996 г. до 2003 година,8 смртни случаи и илјадници напади  се предизвикани поради Олд Фирм натпреварите.

Во периодот меѓу Првата светска војна и 1980-тите години,Ренџерс свесно не потпиша договор  со ниеден католички фудбалер.Многумина пишуваа за одбивањето на клубот да потпише со католички фудбалери или пак да вработи католици на други функции во клубот,како и за дискриминацијата против вработените кои се во брак со католици.Особено од 1970-тите години Ренџерс се наоѓаше под голем медиумски притисок поради нивната политика,но неколку директори на клубот јавно ја бранеа својата позиција. Во 1989 г. Ренџерс потпиша со Морис Мо Џонстон,првиот голем трансфер католички играч во тимот.Генералниот секретар на Асоцијацијата на приврзаници на Ренџерс,Дејвид Милер,го коментираше трансферот,велејќи:”Ова е тажен ден за Ренџерс... Не сакам да видам католик на Ајброкс”.Џонстон беше најпознатиот католик што играл за клубот од периодот на Првата светска војна,иако имаше и други католици што настапуваа пред него во Ренџерс,но по крајот на Првата светска војна, како што се:Лори Блајт(1951-1952),Дон Киченбренд(1955-1956),Хју О’Нил(1976) и Џон Спенсер(1985-1992).

Понови примери на национализам

Во 1999 г.потпретседателот на Ренџерс Доналд Финдли беше принуден да поднесе оставка,откако беше снимен како пее националистичка песна (The Billy Boys) на настан организиран од страна Клубот на навивачи на Ренџерс.Во својата оставка,Фајндлеј го опиша инцидентот како “големо недоразбирање”.Тој изјави дека неговото однесување “ било не прифатливо” и жали ако направил каква и да било штета на угледот на клубот.

Во 2002 г. тимот престана да го користи контроверзниот портокалов гостински дрес по жестоката дебата за тоа дали профитирал од неговите блиски контакти со националистите,иако од клубот изјавија дека нивната одлука била од комерцијални причини,а не врз основа на политиката.”Секоја сезона го менуваме дресот со нови дизајни за да изгледа биде нов.”Политичарите и активистите против национализмот ја критикуваа одлуката на клубот да носи портокалов дрес,бидејќи бојата е поврзана со Портокаловата институција.”

Во 2006 г. Дисциплинската комисија на УЕФА ги прогласи навивачите на Ренџерс за невиновни по обвинувањата за наводните дискриминаторски песни за време на двомечот против Виљареал во Лигата на Шампионите.Сепак УЕФА ја оспори одлуката и Апелационото тело на УЕФА делумно ја прифати жалбата,така што го казнија Ренџерс со 19 500 евра и му издадоа предупредување во врска со секое наредно недолично однесување.

Во 2007 г. Ренџерс беше казнет со 12 000 евра,откако неговите фанови биле снимени како пеат националистички песни на натпреварот од Купот на УЕФА против Осасуна.Во 2008 г.фановите на Ренџерс ја пееја контроверзната Песна за сушата(големата суша и глад во Ирска во 1804 г.),која ги содржи стиховите “Сушата сега заврши/Зошто не си одите дома”(The famine’s over now/Why don’t you go home”).Клубот побара да престанат со пеењето на песната и ги предупреди дека можат да бидат уапсени ако продолжат.Извршниот директор на Ренџерс ,Мартин Беин, исто така ги предупреди дека ке бидат уапсени,но не го осуди скандирањето.Тој уште изјави:”Очигледно некои приврзаници се чувствуваат огорчено поради начинот на кои оваа песна, за која тие  веруваат дека не е ништо повеќе од возраќање на провокациите на фановите на Селтик,се издвојува и добива големо внимание од полицијата,владите и анти-расистичките организации”.

Анти-расистичката група Покажи му црвен картон на расизмот(Show Racism the Red Card) го осуди ваквото навивање,додека претседателот на Селтик Џин Рид го опиша како “насилно,злобно и расистичко”.Ирските дипломати поднесоа жалби(поднесоа претставки) до шкотската влада.The Rangers Supporters Trust(RST ) ги отфрли обвинувањата дека песната е расистичка и изјави:”Иако тоа е невскусна шега, не е расистичка навреда насочена кон шкотските фанови на Селтик”.

Во ноември 2008 г. навивач на Ренџерс беше прогласен за виновен за кршење на јавниот ред и мир(влошен од религиски и расни предрасуди)поради пеење на Песната за сушата за време на натпревар против Килмарнок.Во февруари 2009 г. делегатот на Олд Фирм натпреварот забележа националистичко навивање,повторно поврзано со Песната за сушата, и го пријави во Шкотската фудбалска федерација.

Некои навивачи на Селтик ги омаловажуваат Ренџерс и неговите фанови со о прекарот Хуни(Huns).The Rangers Supporters Trust во својата изјава го бранат пеењето на Песната за сушата и го опишуваат прекарот како навреда на национална основа.Анти-националистичката добротворна организација Nil By Mouth исто така смета дека зборот Хуни е навреда на национална основа.Во 2008 г. навивач на Селтик е осуден за предизвикување на расна и верска омраза и нарушување на јавниот ред и мир,поради носење на маица со натписот “валкани и ужасни Хуни”(dirty horrible huns).

Во 2008 г. УЕФА го обвини Ренџерс за расистичко навивање на неговите навивачи за време на првиот натпревар од двомечот против ПСВ Ајндховен во Лигата на Европа.Во април на реванш натпреварот на Ајброкс, клубот доби дополнителни обвиненија поради повторно пеење на расистички песни и по истрагата беше казнет со 40 илјади евра и забрана од еден натпревар  за гостување  на неговите навивачи во европските натпреварувања.

Напорите на Ренџерс да го искорени национализмот

Во последно време,двата Олд Фирм клубови презедоа мерки за да се справат со национализмот.Тие заедно со шкотската влада,црковните групи,добротворните организации како Nil By Mouth и со поголема помош од полицијата и видео надзор настојуваат да бидат построги во забраната за пеење националистички песни,носење и мавтање со знамиња и проблематични навивачи.

Во август 2003 г. Ренџерс започна со кампањата “Гордоста над предрасудите” за да ја промовира социјалната вклученост,со што ги повика фановите да ги носат само традиционалните бои на клубот и да се избегнат навредливите песни,транспаренти и поздрави. Oва придонесе за објавување “Blue Guide”,познат како “Wee Blue Book”,која содржи листа на прифатливи песни и во август 2007 г. е издадена на 50 илјади навивачи.

Во 2005 г. Ренџерс и Селтик заедно ја формираа “Алијансата на Олд Фирм”, иницијатива чија цел е едукација на децата од Глазгов во областа на здравата исхрана и фитнесот,како и за свеста од анти-социјално однесување,национализам и расизам. Клубот во 2007 г. ја промовираше кампањата“Следете со гордост”(Follow with Pride),за да го подобри сопствениот имиџ.Во минатото имаше навреди на расна основа, насочени кон играчите на натпреварите на Ренџерс,од домашните и гостинските навивачи.Некои фанови на Ренџерс го навредуваа поранешниот фудбалер на Селтик ,Бодо Балде  на расна основа,а поранешниот фудбалер на Ренџерс Марк Волтерс е навредуван исто така на расна основа од одредени фанови на Селтик,Хартс па дури и од сопствените навивачи.Клубот преку својот истражувачки центар е вклучен во проектот”Подготвен да научи”(Ready to Learn),заедно со Градскиот совет на Глазгов.

Во 2006 г. Вилијам Гаљард,портпаролот на УЕФА,ги пофали Шкотската фудбалска федерација и шкотските клубови,меѓу кои и Ренџерс,за нивните активности во борбата против дискриминацијата.Во септември 2007 г. УЕФА го пофали Ренџерс за преземените мерки против националистичкото навивање.

Ривалството со Абердин

Многу фанови на Ренџерс го сметаат Абердин за поголем ривал од Селтик.Ривалството почна во доцните 1970-тите години кога двата клуба беа меѓу најсилните во Шкотска.Односите меѓу фановите се влошија за време на меѓусебниот дуел на 8 октомври 1988 година,кога фудбалерот на Абердин Нил Симпсон направи лизгачки старт врз фудбалерот на Ренџерс,Ијан Дурант,при што Дурант две години беше повреден.Огорченоста продолжи и во 1998 г. кога пред натпревар на Ранџерс,спикерот преку  разглас ги нарече “ѓубриња” фановите на Абердин .Клубот издаде соопштение во кое целосно и  искрено му се извини на Абердин и неговите навивачи,по што Абердин го прифати извинувањето.Во друг инцидент,капитенот на Ренџерс ,Ричард Гаф, ги обвини играчите на Абердин дека се најмногу мотивирани само  кога играат против тимот од Ајброкс.Ова дополнително го зголеми непријателството меѓу приврзаниците на двата клуба,кое продолжува да трае.

Стадион и тренинг-центар

Во периодот меѓу 1872 г. и 1899 г. клубот користеше различни терени во Глазгов како место за одигрување на домашните натпревари.Првиот терен што го користеа беше Flesher’s Haugh,лоциран во Глазгов Грин,вториот Burnbank во областа Келвинбриџ,a од средината на 1870-тите до средината на 1880-тите играа на Кининг Парк.Од февруари сезоната 1886-87 година,клубот настапуваше на Кеткин Парк,се до следната сезона кога се префрлија на првиот Ајброкс Парк,лоциран во областа Ајброкс во југо-западен Глазгов.Проектот за изградба на стадионот Ајброкс е дело на архитектот Арчибалд Лич,навивач на Ренџерс кој исто така учествувал во градењето на стадионите Олд Трафорд во Манчестер и Хајбери во Лондон.Стадионот се отвори на 30 декември 1899 година, со натпреварот меѓу Ренџерс и Хартс кој тимот од Глазгов го загуби со 3-1.

Од 1899 г. се случија две големи трагедии на стадионот.Првата се случи во 1902 г. за време на натпреварот меѓу репрезентациите на Шкотска и Англија,кога дел од горниот дел од трибината се урна,при што загинаа 26 лица,а повеќе од 500 беа повредени. Втората трагедија се случи во 1971 г. за време на новогодишниот Олд Фирм натпревар.Како што публиката го напушташе натпреварот,заштитната ограда на скалите на задниот дел од ходникот 13 на трибината Копленд(Copland End)се урна,што резултираше со 66 загинати и повеќе од 200 повредени лица.Ова доведе до голема реконструција на Ајброкс,надгледувана од генералниот менаџер на клубот Вили Ведел,кој сакаше секој гледач на стадионот да има седиште.УЕФА му додели на Ајброкс статус на стадион со 5 ѕвезди,кој оттогаш е сменет со друг статус на квалификација.

Стадионот Ајброкс се состои од:главната трибина Бил Страт(јужна;три нивоа;горното ниво е познато како Club Deck),трибината  Говен“Govan”(северна;две нивоа)и трибините Копленд(источна) и Брумлоун“Broomloan”(западна)кои се состојат од две нивоа и се наоѓаат позади головите.Покрај овие,постојат  East and West Enclosures(на долното ниво од трибината Бил Страт) и  двa посебни трибински дела на крајот, во непосредна близина на трибината Говен. Со завршената работа на блокот 72 од трибината Говен во летото 2006 година,вкупниот капацитет на Ајброкс изнесува 51 082 седишта.На 22 август 2006 година,Ренџерс објави дека главната трибина во септември истата година ќе биде преименувана во трибината Бил Страт,за да се одбележи(по повод) 50-годишнината од смртта на нивниот поранешен тренер,кој 34 години работеше  во клубот.Во тек се планови за проширување на Ајброкс до 70 000 седишта,со што ќе стане вториот фудбалски стадион по големина во Велика Британија,по Олд Трафорд.Клубот преку својата официјална веб-локација соопшти:Ние анализиравме три стратегии кои ќе го подобрат развојот на постоечките предлози за проектот во областа Hinshelwood.Една од стратегиите предвидува целосна обнова на стадионот,притоа да го задржи надворешниот изглед,традицијата и интегритетот на главната трибина Бил Страт.

Спортскиот центар на Ренџерс се наоѓа во Оченхауви(Auchenhowie)во близина на Милнгеви(Milngavie)во Глазгов.Центарот се вика Мареј Парк по поранешниот претседател и сопственик на клубот Сер Дејвид Мареј и по предлог на Дик Адвокат при неговото пристигнување во клубот во 1998г.Изграден е во 2001 година и чинеше 14 милиони фунти.Мареј Парк беше првиот повеќенаменски спортски центар од ваков вид во Шкотска и вклучува 9 фудбалски терени,најсовремени сали за бодибилдинг,базени за хидротерапија и сала за прес-конференции.Младите категории на Ренџерс исто така се сместени во Мареј Паркот,со околу 140 млади играчи на возраст од 10 до 19 години  кои го користат тренинг-центарот.Неколку фудбалери од  првиот тим поминаа низ младите категории во Мареј Парк,меѓу кои се Алан Хатон,Крис Бурк,Стиви Смит,Џон Флек и Чарли Адам.Разни светски фудбалски клубови кои гостуваа во Шкотска,како и национални репрезентации,го користеа спортскиот центар за тренинг,а репрезентацијата на Јужна Кореја која ја предводеше Дик Адвокат,токму во Мареј Парк ги одржа подготовките за Светското фудбалско првенство во 2006 година.